

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XVIII**/2016**

**Dňa:** 10.11.2016

**K bodu programu:** **č. 9**

**Názov materiálu: Správa o výsledku následnej finančnej kontroly**

**Materiál obsahuje**: Návrh uznesenia

Dôvodová správa

Správa o výsledkoch následnej finančnej kontroly

**Materiál vypracoval a predkladá:** Ing. Ján Šidlovský

hlavný kontrolór

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**b e r i e n a v e d o m i e**

Správu o výsledku následnej finančnej kontroly v zmysle predloženého návrhu.

**D ô v o d o v á s p r á v a**

V zmysle ustanovenia § 18f ods. 1 písm. d), zákona č. 479 / 2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov, je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí.

Uskutočnená finančná kontrola bola vykonávaná v súlade s Plánom kontrolnej činnosti na I. polrok 2016 a na základe uznesenia zo zasadnutia Mestského zastupiteľstva v Starej Ľubovni. Dokumentácia z ukončenej kontroly je k dispozícií u hlavného kontrolóra pre potreby poslancov mestského zastupiteľstva.

Cieľom kontrolnej činnosti bolo posúdiť, či sa finančné operácie na kontrolovaných subjektoch vykonali správne v súlade so zákonom, či sa verejné zdroje rozpočtu obce využívali hospodárne, efektívne, účinne a účelne, predovšetkým či sa dodržiavala finančná disciplína. Pri kontrole hospodárenia a nakladania s majetkom a majetkovými právami obce sa zisťuje a hodnotí skutočný stav z hľadiska dodržiavania všeobecne záväzných právnych predpisov a všeobecných záväzných nariadení obce.

**S P R Á V A**

**o výsledku následnej finančnej kontroly**

V zmysle ustanovenia § 18f ods. 1 písm. d) zákona č. 479/2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov, **predkladám správu o výsledkoch následnej finančnej kontroly**, ktorá obsahuje výsledky kontrolnej činnosti hlavného kontrolóra, vykonávané na základe Plánu práce hlavného kontrolóra na I. polrok 2016. Správa o výsledku následnej finančnej kontroly je spracovaná v súlade s riadne ukončenou kontrolou, ktorej výsledok bol prerokovaný so štatutárnym zástupcom kontrolovaného subjektu.

Kontrolný proces je neoddeliteľnou súčasťou štruktúry riadenia samosprávy Mesta Stará Ľubovňa a jeho hospodárenia s verejnými prostriedkami. Kontrolná činnosť je vykonávaná v súlade s príslušnými ustanoveniami zákona č. 479/2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov a riadi sa jednotlivými ustanoveniami zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ktorý upravuje základné pravidlá, ciele a spôsob vykonávania finančnej kontroly a auditu.

Pri vykonávaní následnej finančnej kontroly sa hlavný kontrolór a kontrolované subjekty riadia základnými pravidlami následnej finančnej kontroly v súlade s ustanovením § 13 až 25 zákona o finančnej kontrole a Zásadami vykonávania kontrolnej činnosti v podmienkach územnej samosprávy Mesta Stará Ľubovňa, schválené uznesením č. 829 mestského zastupiteľstva č. XXXII/2014 zo dňa 18.9.2014, účinné od 1.10.2014.

**Kontrola dodržiavania všeobecne záväzných právnych predpisov pri hospodárení s verejnými prostriedkami, účtovné doklady súvisiace s použitím finančných prostriedkov.**

Výkon následnej finančnej kontroly sa uskutočnil v súlade s **Uznesením č. 187 zo zasadnutia Mestského zastupiteľstva v Starej Ľubovni, č. X/2015, zo dňa 12.11.2015.**

**Predmet kontroly :** dodržiavanie všeobecne záväzných právnych predpisov pri hospodárení s verejnými prostriedkami, účtovné doklady súvisiace s použitím finančných prostriedkov v zmysle zákona :

* č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* č. 597/2003 Z.z. o financovaní základných škôl, stredných škôl a školských zariadení a doplnení niektorých zákonov v znení neskorších predpisov,
* č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov,
* č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov,
* a nariadenia vlády SR č. 630/2008 o Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov pri nakladaní a hospodárení s verejnými prostriedkami,

najmä v oblasti preverenia správnosti vedenia účtovníctva, vykonávania predbežnej finančnej kontroly, dodržiavania zákona o verejnom obstarávaní, účtovania a inventarizácie pohľadávok a záväzkov, zverejňovania dokumentov za kontrolované obdobie : rok 2014 a súvisiace obdobie pre potreby objektívneho zhodnotenia preverovaných skutočností.

**Kontrolovaný subjekt :** Základná škola, Levočská 6, 064 01 Stará Ľubovňa, IČO : 35534699, v zastúpení : Peter Höger, riaditeľ školy

**Miesto vykonania kontroly :** Levočská 6, 064 01 Stará Ľubovňa

**Kontrolované obdobie :** 01.01.2014 do 31.12.2014

**Obdobie vykonávania kontroly :** na základe Oznámenia o vykonaní kontroly č. 887/377/2016/SidJ zo dňa 29.1.2016 od 4.2.2016 do 22.7.2016 (bez časového prerušenia).

**Cieľom finančnej kontroly na mieste** bola kontrola dodržiavania a uplatňovania všeobecne záväzných právnych predpisov a interných noriem povinnej osoby v oblasti základnej finančnej kontroly a administratívnej finančnej kontroly, konkrétne v oblasti rozpočtovania finančných prostriedkov, vedenia a uzatvárania hospodárskych zmlúv \_ správy majetku, faktúr a objednávok, účtovania a zatrieďovania výdavkov v hlavnej knihe, vedenia a dodržiavania interných noriem, dodržiavania účelu zriaďovateľskej pôsobnosti, dokumentácie spracovania, administrácie a zatrieďovania účtovných a administratívnych dokladov a uchovávania dokladov a dodržiavania princípov verejného obstarávania, súvisiacich s rozpočtovaním a zákonným použitím finančných prostriedkov v hospodárskom roku 2014.

Pri kontrole bola použitá technika preskúmania relevantných dokladov (hospodárske zmluvy, objednávky, dodávateľské faktúry, odberateľské faktúry, interné doklady – krycí list rozpočtu, výdavkové pokladničné doklady, príjmové pokladničné doklady, schválený rozpočet a rozpočtové opatrenia, bankové účty \_ rozdelenie, bankové prevody, účtovné predpisy a účtovné závierky, prehľad o prijatých a odvedených prostriedkoch, zúčtovanie transferov, evidencia majetku, vybrané účtovné operácie, prijatá a evidovaná pošta, hlavná kniha – účtovný denník, a i.), neštatistickou metódou náhodného výberu, na základe úsudku kontrolóra.

Finančná kontrola na mieste, v súlade s ust. § 22 ods. 3 zákona č. zákona č. 357/2015 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov, bola ukončená Návrhom správy o výsledku finančnej kontroly na mieste č. 2/2016.

Zákonný rámec finančnej kontroly na mieste tvoril :

* v oblasti procesno-právnych postupov ust. § 20 až 27 zákona č. 357/2015 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov,
* a v oblasti dodržiavania a uplatňovania všeobecne záväzných právnych predpisov pri hospodárení s verejnými prostriedkami v predmete kontroly uvedené všeobecne záväzné právne predpisy.

**Finančnou kontrolou na mieste boli zistené nedostatky :**

* *Objednávka č. P110/2014 zo dňa 18.12.2014, dodávateľská faktúra č. 1329/2014, prijatá dňa 19.12.2014, dodávateľ Daffer, spol. s.r .o. Včelárska 1, 971 01 Prievidza, IČO : 36320439, v celkovej hodnote 8.882,0 € za dodávku nábytku : školská stolička 120 ks, učiteľská stolička 4 ks, katedra učiteľská 4 ks, dvojmiestna pevná školská lavica 60 ks* \_porušenie ustanovení zákona upravujúceho postup verejného obstarávateľa pri verejnom obstarávaní zákaziek, **v zmysle zákona č. 25/2006 Z.z. o verejnom obstarávaní** a o zmene a doplnení niektorých zákonov v znení neskorších predpisov, **ust. § 9 porušenie „Základné povinností verejného obstarávateľa a obstarávateľa“,** zákon platný od 25.1.2006, účinný od 27.2.2014, účinný do 28.2.2015.

*Kontrolovaný subjekt riadne nepredložil preukázateľný spôsob výkonu verejného obstarávania zákazky podľa ust. § 9 ods. 9 zákona č. 25/2006 Z.z. o verejnom obstarávaní v z.n.p :*

*- ust. § 7 ods. 4, zákona č. ak verejný obstarávateľ poskytne obstarávateľovi finančné prostriedky na dodanie tovaru, na uskutočnenie stavebných prác a na poskytnutie služieb, je obstarávateľ povinný postupovať ako tento verejný obstarávateľ podľa tohto zákona,*

*- podľa ust. § 4 ods. 3 zákona č. 25/2006 Z.z. o verejnom obstarávaní v z.n.p, podlimitnou zákazkou je zákazka zadávaná verejným obstarávateľom, ktorej predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia ako finančný limit podľa odseku 2 a ide o zákazku*

*a) na dodanie tovaru bežne dostupného na trhu, okrem potravín, uskutočnenie stavebných prác alebo poskytnutie služby bežne dostupných na trhu a jej predpokladaná hodnota je rovnaká alebo vyššia ako 1 000 eur,*

*Pravidlá pri zadávaní zákaziek podľa § 9 ods. 9 zákona v prechodnom období*

*V prechodnom období na zákazky (tovary, stavebné práce alebo služba) bežne dostupné na trhu, ktorých predpokladaná hodnota je v priebehu kalendárneho roka alebo*

*počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia ako*

*- 20 000 eur pri tovare (okrem potravín) a službe,*

*- 30 000 eur pri stavebných prácach a*

*- 40 000 eur, ak ide o tovar, ktorým sú potraviny*

*sa použije ustanovenie § 9 ods. 9 zákona.*

*Pri zadávaní zákazky, ktorá nie je zákazkou na dodanie tovaru bežne dostupného na trhu, uskutočnenie stavebných prác alebo poskytnutie služby bežne dostupných na trhu (tovar, stavené práce alebo služby iné ako bežne dostupné na trhu) a ktorej predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia ako*

*- 20 000 eur pri tovare (okrem potravín) a službe,*

*- 30 000 eur pri stavebných prácach a*

*- 40 000 eur, ak ide o tovar, ktorým sú potraviny*

*sa použije ustanovenie § 9 ods. 9 zákona.*

*Verejnému obstarávateľovi sa ukladá pri zadávaní týchto zákaziek dodržať povinnosti podľa § 9 ods. 3 až 5 zákona (ide najmä o uplatnenie základných princípov verejného obstarávania, ktorými sú rovnaké zaobchádzanie, nediskriminácia uchádzačov alebo záujemcov, transparentnosť, hospodárnosť a efektívnosť) a zabezpečiť, aby vynaložené náklady na obstaranie predmetu zákazky boli primerané jeho kvalite a cene. Verejný obstarávateľ je pri týchto zákazkách povinný evidovať všetky doklady a dokumenty päť rokov od uzavretia zmluvy.*

*Z uvedeného vyplýva, že v prechodnom období verejný obstarávateľ pri zadávaní zákaziek na dodanie tovaru, uskutočnenie stavebných prác a poskytnutie služieb bez ohľadu na to, či ide o tovary, stavebné práce alebo služby bežne dostupné na trhu alebo iné tovary, stavebné práce alebo služby ako bežne dostupné na trhu použije rovnako § 9 ods. 9 zákona. Zhodné sú aj finančné limity týchto zákaziek.*

**Zoznam kontrolovaných dokladov :**

* schválený rozpočet a rozpočtové opatrenia (schválený rozpočet, 4. zmeny rozpočtu, 13 rozpočtových opatrení),
* platné interné smernice v rozsahu 1 – 18,
* zriaďovacia listina a dodatky vrátane príslušnej dokumentácie,
* hospodárske zmluvy v rozsahu 1 - 35,
* objednávky,
* dodávateľské faktúry, DF2014/1005 - 1330
* odberateľské faktúry,
* interné doklady – krycí list rozpočtu ID8123/18102 - 18017 ,
* výdavkové pokladničné doklady P1/V/70 – P1/V/164,
* príjmové pokladničné doklady,
* účtovné predpisy a účtovné závierky,
* čerpanie rozpočtu, 1. - 6., 7. -12,
* prehľad o prijatých a odvedených prostriedkoch\_AVÍZO 01-03/2014, 09\_12/2014,
* zúčtovanie transferov,
* evidencia majetku,
* vybrané účtovné operácie,
* prijatá a evidovaná pošta,
* hlavná kniha – účtovný denník.

**Odporúčania a opatrenia na nápravu zistených nedostatkov pre prax a rokovanie mestského zastupiteľstva :**

*Zaškoliť vybraného zamestnanca kontrolovaného subjekt na uplatňovanie zásad a princípov zákona o verejnom obstarávaní č. 25/2006 Z.z. o verejnom obstarávaní v znení neskorších zmien a doplnkov a písomne poučiť o dôsledkoch neuplatňovania princípov verejného obstarávania.*

Správa o výsledku následnej finančnej kontroly bola vypracovaná v Starej Ľubovni, dňa 13.9.2016.

S obsahom správy o výsledku následnej finančnej kontroly bol oboznámený RNDr. Peter Höger, riaditeľ školy.

Na základe Správy o výsledku následnej finančnej kontroly č. 2/2016 (5480/377/2016/SidJ) zo dňa 13.9.2016 bola uložená povinnosť kontrolovanému subjektu podľa ustanovenia § 21 ods. 3 pís. d) zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov :

1. určiť osobu zodpovednú za zistené nedostatky s uplatnením právnej zodpovednosti v lehote do 2.9.2016,
2. prijať konkrétne písomné opatrenia na odstránenie zistených nedostatkov a ich príčin v lehote 15.9.2016,
3. písomne predložiť orgánu kontroly prijaté opatrenia v lehote do 15.9.2016,
4. predložiť orgánu kontroly písomnú správu o splnení prijatých opatrení a uplatnení právnej zodpovednosti v lehote do 15.9.2016.

Podľa ustanovenia § 2 ods. 4 zákona č. 357/2015 Z. z. bola kontrola skončená v deň prerokovania správy o výsledku následnej finančnej kontroly.

**ZÁVER**

Vlastný kontrolný proces v územnej samospráve je neoddeliteľnou súčasťou systému riadenia samosprávy a jeho hospodárenia s verejnými prostriedkami, kde plní funkcie spätnej väzby. Účinná a cieľavedome uplatňovaná kontrola prispieva k neustálemu skvalitňovaniu riadiaceho procesu. Kompetencie pri výkone kontroly sú upravené zákonom č. 369/1990 Zb. o obecnom zriadení a zákonom č. 357/2015 Z. z. o finančnej kontrole a audite v znení neskorších predpisov. Avšak zo strany hlavného kontrolóra nie je možné prijímať opatrenia na odstránenie nedostatkov zistených kontrolou a ani vyvodzovať zodpovednosť osôb za zistené nedostatky. Toto je úlohou štatutárnych orgánov kontrolovaných subjektov a tie sú zodpovedné za účinnú realizáciu a odstránenie zistených nedostatkov, ako aj uplatnenie primeraných a účinných sankcií voči zodpovedným zamestnancom.

V Starej Ľubovni, dňa 27.10.2016